Document ID: /roh_data/filtered/swiss_laws_in_ROHinterleaved.jsonl.gz/7720

This text was translated from DE into Rumantsch Grischun.

Der Bund betreibt und entwickelt für die Führung des Personenstandsregisters ein zentrales Personen-Informationssystem. Er trägt die Betriebs- und die Entwicklungskosten. Die Kantone bezahlen dem Bund jährlich eine Gebühr für die Anwendung des Systems für Zwecke des Zivilstandswesens. Der Bund bezieht die Kantone in die Entwicklung des Systems ein. Er unterstützt sie fachlich bei dessen Anwendung. Der Bundesrat regelt unter Mitwirkung der Kantone:1. die Einzelheiten des Einbezuges der Kantone in die Entwicklung des Systems;2. die Höhe der Gebühr der Kantone für die Anwendung;3. die Zugriffsrechte der Zivilstandsbehörden und der weiteren Stellen, die Zugriff haben;4. die betriebliche Zusammenarbeit zwischen Bund und Kantonen;5. die zur Sicherstellung des Datenschutzes und der Datensicherheit erforderlichen organisatorischen und technischen Massnahmen sowie die Aufsicht über die Einhaltung der Datenschutzvorschriften;6. die Archivierung der Daten. Er kann vorsehen, dass Kosten von Dienstleistungen für Dritte für Zwecke ausserhalb des Zivilstandswesens diesen Dritten in Rechnung gestellt werden. Eingefügt durch Ziff. I des BG vom 5. Okt. 2001 (Elektronische Führung der Personenstandsregister (AS 2004 2911; BBl 2001 1639). Fassung gemäss Ziff. I 1 des BG vom 15. Dez. 2017, in Kraft seit 1. Jan. 2019 (AS 2018 4017; BBl 2014 3551). Fassung gemäss Anhang 1 Ziff. II 16 des Datenschutzgesetzes vom 25. Sept. 2020, in Kraft seit 1. Sept. 2023 (AS 2022 491; BBl 2017 6941).

La Confederaziun maina e sviluppa in sistem d’infurmaziun central da persunas per l’administraziun dal register dal stadi civil. Ella surpiglia ils custs da gestiun e da svilup. Ils chantuns pajan a la Confederaziun ina taxa annuala per duvrar il sistem per intents dals fatgs dal stadi civil. La Confederaziun includa ils chantuns en il svilup dal sistem. Ella als porscha sustegn professiunal per duvrar il sistem. En cooperaziun cun ils chantuns regla il Cussegl federal:1. ils detagls da l’inclusiun dals chantuns en il svilup dal sistem;2. l’autezza da la taxa dals chantuns per duvrar il sistem;3. ils dretgs d’access da las autoritads dal stadi civil e dals ulteriurs posts che han in dretg d’access;4. la collavuraziun operaziunala tranter la Confederaziun ed ils chantuns;5. las mesiras organisatoricas e tecnicas ch’èn necessarias per garantir la protecziun e la segirezza da las datas, sco er la surveglianza da l’observanza da las prescripziuns davart la protecziun da datas;6. l’archivaziun da las datas. La Confederaziun po prevair ch’ils custs da prestaziuns per terzas persunas ordaifer ils fatgs dal stadi civil vegnian mess a quint a questas terzas persunas. Integrà tras la cifra I da la LF dals 5 d’oct. 2001 (administraziun electronica dal register dal stadi civil) (AS 2004 2911; BBl 2001 1639). Versiun tenor la cifra I 1 da la LF dals 15 da dec. 2017, en vigur dapi il 1. da schan. 2019 (AS 2018 4017; BBl 2014 3551). Versiun tenor la cifra II 16 da l’agiunta 1 da la LF dals 25 da sett. 2020 davart la protecziun da datas, en vigur dapi il 1. da sett. 2023 (AS 2022 491; BBl 2017 6941).